**ΠΑΡΑΡΤΗΜΑ VII**

**ΕΚΘΕΣΗ/ ΒΕΒΑΙΩΣΗ**

**Ελέγχου Ορκωτού Ελεγκτή-Λογιστή Προσυμφωνημένων Διαδικασιών**

**(υπόδειγμα)**

Προς την ‘‘….. επωνυμία δικαιούχου ……’’,

για τον έλεγχο των αιτούμενων δαπανών του έργου με τίτλο

«……………………………………………..» στο πλαίσιο της Δράσης

**«Εμβληματικές δράσεις σε διαθεματικές επιστημονικές περιοχές με ειδικό ενδιαφέρον για την σύνδεση με τον παραγωγικό ιστό»**

1. Διενεργήσαμε τις διαδικασίες, που συμφωνήθηκαν με βάση την από …/…/…. σύμβαση ανάθεσης, σε σχέση με τον συνημμένο «Πίνακα Δαπανών», της περιόδου από …/…../….. μέχρι …/……/….. συνολικού ποσού …………… €, ο οποίος καταρτίστηκε με ευθύνη της «……. επωνυμία δικαιούχου …….» (εφεξής αναφερόμενος και ως ‘δικαιούχος’).

2. Η εργασία μας έγινε με βάση το ΧΧΧΧ Πρότυπο

3. Ο έλεγχος αφορά τις δαπάνες, που περιέχονται στο συνημμένο «Πίνακα Δαπανών» και διενεργήθηκε με βάση:

- την Αναλυτική Πρόσκληση της Δράσης,

- την Απόφαση έγκρισης χρηματοδότησης της αίτησης χρηματοδότησης και το εγκεκριμένο Τεχνικό Παράρτημα Έργου (και τις τροποποιήσεις αυτών, εφόσον υπάρχουν) και

- την ΥΑ 137675/EΥΘΥ1016/19.12.2018 (ΥΑΕΚΕΔ) (κατ’ αντιστοιχία δαπανών), όπως ισχύει.

4. Συνοπτικά σκοπός του ελέγχου ήταν να διαπιστωθούν τα ακόλουθα:

1. Η νομιμότητα και κανονικότητα της έκδοσης και εξόφλησης (σύμφωνα με τις διατάξεις του ν.4308/2014 ΕΛΠ, του ν.4172/2013 ΚΦΕ, του ν.2859/2000 Κώδικας ΦΠΑ και της εργατικής νομοθεσίας όπως κάθε φορά ισχύουν) κάθε τιμολογίου/παραστατικού, το οποίο περιλαμβάνεται στον «Πίνακα Δαπανών» και η ορθή λογιστική καταχώρηση αυτών.

ii. Ότι κάθε δαπάνη αφορά το εγκεκριμένο έργο και πραγματοποιήθηκε εντός της επιλέξιμης χρονικής περιόδου.

iii. Η τήρηση των κανόνων επιλεξιμότητας, που τίθενται από την Αναλυτική Πρόσκληση της Δράσης και την ΥΑΕΚΕΔ.

iv. Η τήρηση ξεχωριστής λογιστικής μερίδας ή επαρκούς λογιστικής κωδικοποίησης για το έργο, στην οποία θα καταχωρίζονται όλες οι σχετικές δαπάνες και επιχορηγήσεις του ή διαφορετικά η τήρηση ξεχωριστής ή διακριτής μερίδας του έργου στην οποία θα είναι διακριτό το σύνολο των δαπανών και επιχορηγήσεων του έργου.

v. Η απεικόνιση των φορολογικών αποσβέσεων στο Μητρώο Παγίων και η καταχώρηση τους στους αντίστοιχους λογαριασμούς λογιστικής με βάση τις διατάξεις του αρ. 24 ν.4172/2013 ΚΦΕ όπως ισχύει.

5. Από τη διενέργεια των προαναφερόμενων διαδικασιών ελέγχου:

i. Δεν προέκυψαν διαφορές στο ύψος των δηλωθεισών δαπανών (ή: προέκυψαν διαφορές ύψους ……..…. € και η σχετική αιτιολόγηση αποτυπώνεται στις συνημμένες και υπογεγραμμένες σελίδες του Πίνακα Δαπανών).

ii. Βεβαιώνεται ότι ο φορέας τηρεί Απλογραφικά/Διπλογραφικά (συμπληρώνεται αναλόγως) βιβλία και παρακολουθεί τις δαπάνες και επιχορηγήσεις του ερευνητικού έργου τηρώντας ξεχωριστή λογιστική μερίδα/επαρκή λογιστική κωδικοποίηση/ξεχωριστή ή διακριτή μερίδα στην οποία είναι διακριτό το σύνολο των δαπανών και επιχορηγήσεων του έργου (συμπληρώνεται αναλόγως), με την χρήση της εξής κωδικοποίησης/διάκρισης/περιγραφής «ΧΧΧΧ».

iii. Τηρούνται οι διατάξεις του αρ. 24 ν.4172/2013 ΚΦΕ όπως ισχύει, η δαπάνη της απόσβεσης έχει σωστά καταχωρισθεί στο Μητρώο Παγίων και στα λογιστικά βιβλία και συμφωνεί με το διάστημα της ελεγχόμενης περιόδου.»

6. Επειδή οι ανωτέρω διαδικασίες ελέγχου δεν συνιστούν έλεγχο ή επισκόπηση Οικονομικών Καταστάσεων, σύμφωνα με τα Διεθνή Ελεγκτικά Πρότυπα ή τα Διεθνή Πρότυπα Αναθέσεων Επισκόπησης, δεν εκφράζουμε γνώμη με βάση τα πρότυπα αυτά.

Η έκθεση ελέγχου μας καταρτίστηκε αποκλειστικά για το σκοπό που αναφέρουμε στη εισαγωγή της έκθεσης και όχι για οποιοδήποτε άλλο σκοπό ή για διανομή σε άλλα μέρη.

Αυτή η έκθεση ελέγχου αφορά μόνο τις δαπάνες που περιλήφθηκαν στον «Πίνακα Δαπανών» και δεν επεκτάθηκε στις Οικονομικές Καταστάσεις της «……. επωνυμία δικαιούχου …….» ως σύνολο.

Ο Ορκωτός Ελεγκτής-Λογιστής

(Υπογραφή + σφραγίδα)

Ονοματεπώνυμο

**Οδηγίες για τον έλεγχο των δαπανών από Ορκωτούς ελεγκτές-λογιστές**

**1**. Σύμφωνα με την Αναλυτική Πρόσκληση της Δράσης «***Εμβληματικές δράσεις σε διαθεματικές επιστημονικές περιοχές με ειδικό ενδιαφέρον για την σύνδεση με τον παραγωγικό ιστό***» είναι επιλέξιμη η δαπάνη για αμοιβή ορκωτού λογιστή ή εταιρείας Ορκωτών Λογιστών για τη διενέργεια ελέγχου των δαπανών χρηματοδοτούμενου έργου ΕΤΑΚ. Η Αναλυτική πρόσκληση και το σύνολο του νομοθετικού πλαισίου της Δράσης έχουν αναρτηθεί στην ιστοσελίδα της ΓΓΕΚ.

**2**. Για την υλοποίηση της κάθε εργασίας θα υπογράφεται υποχρεωτικά σύμβαση μεταξύ του δικαιούχου και του ορκωτού ελεγκτή-λογιστή ή ελεγκτικής εταιρείας. Τα παραστατικά δαπάνης απασχόλησης των ορκωτών λογιστών είναι επιλέξιμα μέχρι την ημερομηνία υποβολής της τελικής έκθεσης επαλήθευσης του έργου.

**3**. Ο έλεγχος θα πραγματοποιείται με βάση το ΧΧΧ Πρότυπο και η έκθεση ελέγχου θα υπογράφεται από ορκωτό ελεγκτή-λογιστή, ο οποίος θα είναι εγγεγραμμένος στο Δημόσιο Μητρώο της ΕΛΤΕ.

4. Το έργο του ορκωτού ελεγκτή-λογιστή ή της ελεγκτικής εταιρείας συνίσταται στον έλεγχο των παρακάτω πεδίων:

i. Έλεγχος (σύμφωνα με τις διατάξεις του ν.4308/2014 ΕΛΠ, του ν.4172/2013 ΚΦΕ, του ν.2859/2000 Κώδικας ΦΠΑ και της εργατικής νομοθεσίας όπως κάθε φορά ισχύουν) της νομιμότητας και κανονικότητας της έκδοσης και εξόφλησης κάθε τιμολογίου/παραστατικού, το οποίο περιλαμβάνεται στην έκθεση προόδου και έλεγχος της ορθής λογιστικής καταχώρησης και απεικόνισης αυτών στα βιβλία του δικαιούχου. Η έκθεση προόδου συντάσσεται από τον δικαιούχο της δημόσιας χρηματοδότησης στην προκαθορισμένη ηλεκτρονική φόρμα και στο αντίστοιχο προκαθορισμένο έντυπο, που έχουν ορισθεί από την ΓΓΕΚ. Τα παραστατικά των δαπανών, που τίθενται υπόψη του ορκωτού ελεγκτή-λογιστή, θα πρέπει να είναι πρωτότυπα.

ii. Έλεγχος για κάθε δαπάνη ότι αφορά το εγκεκριμένο έργο, ότι πραγματοποιήθηκε εντός της επιλέξιμης χρονικής περιόδου και ότι είναι στα όρια του προϋπολογισμού της κατηγορίας δαπάνης, που εντάσσεται.

iii. Έλεγχος της τήρησης των κανόνων επιλεξιμότητας, που τίθενται από την Αναλυτική Πρόσκληση της Δράσης και την ΥΑΕΚΕΔ (κατ’ αντιστοιχία δαπανών). Επισημαίνεται ιδιαίτερα ο έλεγχος των μηνιαίων αναλυτικών απολογιστικών φύλων χρονοχρέωσης για τις δαπάνες προσωπικού του δικαιούχου με εξηρτημένη σχέση εργασίας.

iv. Η τήρηση ξεχωριστής λογιστικής μερίδας ή επαρκούς λογιστικής κωδικοποίησης για το ερευνητικό έργο, στην οποία θα καταχωρίζονται όλες οι σχετικές δαπάνες και επιχορηγήσεις του ή διαφορετικά η τήρηση ξεχωριστής ή διακριτής μερίδας του έργου στην οποία θα είναι διακριτό το σύνολο των δαπανών και επιχορηγήσεων του έργου.

v. Η απεικόνιση των φορολογικών αποσβέσεων στο Μητρώο Παγίων και η καταχώρηση τους στους αντίστοιχους λογαριασμούς λογιστικής με βάση τις διατάξεις του αρ. 24 ν.4172/2013 ΚΦΕ όπως ισχύει.»

**5**. Προκειμένου να ανταποκριθεί ο ορκωτός ελεγκτής-λογιστής στο ανωτέρω έργο θα πρέπει να του τίθενται υπόψη του τα παρακάτω δημόσια έγγραφα:

i. η Απόφαση έγκρισης της αίτησης χρηματοδότησης του αντίστοιχου έργου ΕΤΑΚ και το εγκεκριμένο Τεχνικό Παράρτημα Έργου και οι τροποποιήσεις αυτών, εφόσον υπάρχουν,

ii. η Αναλυτική Πρόσκληση της Δράσης,

iii. η ΥΑΕΚΕΔ (κατ’ αντιστοιχία δαπανών), όπως ισχύει.

**6**. Ο ορκωτός ελεγκτής-λογιστής θα αναπαραγάγει τις σελίδες της έκθεσης προόδου, που αναφέρονται στα οικονομικά στοιχεία του έργου και θα **προσθέτει** **δύο στήλες**: στην **πρώτη** θα αναγράφεται το αποδεχόμενο ύψος ποσού κάθε παραστατικού και στην **δεύτερη** θα αποτυπώνονται σχόλια/παρατηρήσεις για τις περιπτώσεις, που απορρίπτεται ένα παραστατικό ή μειώνεται το επιλέξιμο ύψος αυτού. Σε περίπτωση αποδοχής του παραστατικού και του ύψους αυτού δεν απαιτείται να διατυπώνεται κάποιο σχόλιο στη στήλη των παρατηρήσεων, αλλά απλώς θα επαναλαμβάνεται στην πρώτη στήλη το ποσό του παραστατικού, ενώ στην περίπτωση απόρριψης ή μείωσης του ύψους αυτού θα πρέπει να διατυπώνεται στην δεύτερη στήλη σχετικό σχόλιο. Κάθε σελίδα της έκθεσης προόδου, που ελέγχθηκε, θα εκτυπώνεται και θα μονογράφεται από τον ορκωτό ελεγκτή-λογιστή και θα τίθεται η σφραγίδα του. Με την ολοκλήρωση του ελέγχου ο ορκωτός ελεγκτής-λογιστής συντάσσει σχετική έκθεση/βεβαίωση ελέγχου, την οποία υποβάλει προς το δικαιούχο εις διπλούν με συνημμένες σε αυτήν τις σελίδες, που ήλεγξε. Η έκθεση/βεβαίωση ελέγχου του ορκωτού ελεγκτή-λογιστή θα περιλαμβάνει εδάφιο, στο οποίο θα αναφέρεται ότι του ετέθησαν και έλαβε υπ’ όψιν του τα έγγραφα του σημείου 5 της παρόντος και ότι πραγματοποίησε τον έλεγχο, που ορίζεται στο σημείο 4 του παρόντος.

**7**. Στη συνέχεια ο δικαιούχος της χρηματοδότησης διαμορφώνει την έκθεση προόδου προσαρμοσμένη στις παρατηρήσεις του ορκωτού ελεγκτή-λογιστή και μονογράφει την κάθε σελίδα αυτής, ενώ οι σελίδες της έκθεσης, που αναφέρονται στα οικονομικά στοιχεία του έργου και ελέγχθηκαν από τον ορκωτό ελεγκτή-λογιστή, μονογράφονται και από τον ορκωτό ελεγκτή-λογιστή και τίθεται η σφραγίδα του. Η ως ανωτέρω διαμορφωθείσα έκθεση προόδου του έργου υποβάλλεται από τον δικαιούχο προς την ΓΓΕΚ μαζί με ένα αντίγραφο της υποβληθείσας σε αυτόν έκθεσης/βεβαίωσης ελέγχου του ορκωτού ελεγκτή-λογιστή (με τις συνημμένες και υπογεγραμμένες σελίδες, που ήλεγξε). Στις περιπτώσεις των συνεργατικών έργων, όπου μπορεί να πραγματοποιείται έλεγχος από διαφορετικούς ορκωτούς ελεγκτές-λογιστές, η υποβαλλόμενη έκθεση προόδου θα διαμορφώνεται με βάση τις εκθέσεις/βεβαιώσεις όλων των συμμετεχόντων ορκωτών ελεγκτών-λογιστών, οι οποίοι και θα την υπογράφουν/σφραγίζουν. Η έκθεση προόδου του έργου υποβάλλεται ταυτόχρονα και σε ηλεκτρονική μορφή στον αρμόδιο χειριστή της δράσης για την περαιτέρω προώθηση και ολοκλήρωση της πιστοποίησης του έργου.

**8.** Κατά τα λοιπά ισχύουν όσα προβλέπονται στην Αναλυτική Πρόσκληση της Δράσης σχετικά με τα συνυποβαλλόμενα παραδοτέα και παραστατικά των εκθέσεων προόδου, καθώς και τη διαδικασία διενέργειας των επαληθεύσεων/πιστοποιήσεων.